CELEX: 62022TN0003
Language: mt
Date: 2022-01-04 00:00:00
Title: Kawża T-3/22: Rikors ippreżentat fl-4 ta’ Jannar 2022 – ZHPLK vs Il-Kummissjoni

21.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 84/47
            
         
      Rikors ippreżentat fl-4 ta’ Jannar 2022 – ZHPLK vs Il-Kummissjoni
      (Kawża T-3/22)
      (2022/C 84/67)
      Lingwa tal-kawża: l-Ingliż
      
         Partijiet
      
      
         Rikorrent: Zheshartsky LPK OOO (Zheshart, ir-Russja) (rappreżentanti: P. Vander Schueren u E. Gergondet, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli;
               
            
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2021/1930 tat-8 ta’ Novembru 2021 li jimponi dazju anti-dumping definittiv u li jiġbor b’mod definittiv id-dazju provviżorju impost fuq l-importazzjonijiet ta’ plywood tal-betula li joriġinaw mir-Russja (1) (iktar ’il quddiem ir-“regolament ikkontestat”), sa fejn japplika għar-rikorrenti; u
               
            
                  —
               
               
                  tikkundanna lill-konvenuta għall-ispejjeż sostnuti mir-rikorrenti fir-rigward ta’ dawn il-proċeduri.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw sitt motivi.
      
                  1.
               
               
                  L-ewwel motiv ibbażat fuq li l-konvenuta wettqet żbalji manifesti ta’ evalwazzjoni u kisret l-Artikolu 2(10) u l-Artikolu 2(10)(i) tar-Regolament (UE) 2016/1036 (2) (iktar ’il quddiem ir-“regolament bażiku”, billi aġġustat il-prezz ta’ esportazzjoni tar-rikorrent għal kummissjonijiet imħallsa lil Trade House fuq il-bejgħ domestiku, minflok ma aġġustat il-valur normali għall-ammont sħiħ ta’ dawn il-kummissjonijiet.
               
            
                  2.
               
               
                  It-tieni motiv ibbażat fuq li l-konvenuta wettqet żball manifest ta’ evalwazzjoni u kisret l-Artikolu 2(10)(e) jew, sussidjarjament, l-Artikolu 2(10)(k) tar-regolament bażiku, billi naqset milli tieħu inkunsiderazzjoni r-rimbors ta’ spejjeż tat-trasport meta aġġustat il-prezz ta’ esportazzjoni.
               
            
                  3.
               
               
                  It-tielet motiv ibbażat, sussidjarjament, fuq li l-konvenuta wettqet żball manifest ta’ evalwazzjoni, kisret l-Artikolu 2(6) tar-regolament bażiku u naqset milli tagħti raġunijiet meta ma ħaditx inkunsiderazzjoni rimborsi ta’ spejjeż ta’ trasport fid-determinazzjoni tal-ispejjeż ġenerali amministrattivi u tal-bejgħ fuq is-suq domestiku.
               
            
                  4.
               
               
                  Ir-raba’ motiv ibbażat fuq li l-konvenuta wettqet żball manifest ta’ evalwazzjoni, naqset milli tipprovdi raġunijiet u kisret id-dritt għal amministrazzjoni tajba billi inkludiet il-plywood forma ta’ kwadru fil-portata tal-prodott ikkonċernat jew, sussidjarjament, wettqet żball ta’ evalwazzjoni, naqset milli tipprovdi raġunijiet, kisret id-dritt għal amministrazzjoni tajba u kisret l-Artikoli 3(2) u 3(6) tar-regolament bażiku billi naqset milli tevalwa separatament il-plywood forma ta’ kwadru għall-iskopijiet ta’ dannu u ta’ kawżalità.
               
            
                  5.
               
               
                  Il-ħames motiv ibbażat fuq li l-konvenuta wettqet żbalji manifesti ta’ evalwazzjoni, kisret l-Artikolu 3(2) tar-regolament bażiku u kisret id-dritt għal amministrazzjoni tajba billi ddeterminat il-figuri ta’ importazzjoni bbażati fuq data mhux affidabbli.
               
            
                  6.
               
               
                  Is-sitt motiv ibbażat fuq li l-konvenuta wettqet żball manifest ta’ evalwazzjoni, kisret l-Artikoli 3(6) u 3(7) tar-regolament bażiku u kisret id-dritt għal amministrazzjoni tajba billi naqset milli tikkunsidra, fl-evalwazzjoni tagħha ta’ kawżalità, l-eżistenza ta’ partijiet differenti tas-suq, kif ukoll l-impatt ta’ fatturi oħra magħrufa li jikkawżaw dannu.
               
            
         (1)  ĠU 2021, L 394, p. 7.
      
         (2)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU 2016, L 176, p. 21).